Gjerløw

Navnene **Gjerløw** og **Gjerløv** kan komme fra gården Gjerlå (Gjerlaug) i Aurland i Sogn og Fjordane, gården Gjerla (Gjerløv) i Stokke i Vestfold, Gjerlaug i Furnes i Hedmark eller Gjerlu i Løten i Hedmark. Andre skrivemåter av navnet er: *Gierloe*, *Gierloff*, *Gierlouff*, *Gierloug*, *Gierlow*, *Gierløff*, *Gierløv*, *Giørlaugh*, *Gierlof*, *Gjerlov*, og *Jeerluf*. Navnet er hovedsakelig brukt som etternavn, men er også kjent brukt som fornavn.

Det var i 2007 cirka 200 personer i Norge med etternavnet *Gjerløw* og ca. 20 med *Gjerløv*. I Danmark var det i 2007 cirka 180 personer med etternavnet *Gjerløv* og ca. 20 med navnet *Gjerløw*.

## Kjente personer med navnet
Personene i listen er ordnet kronologisk etter fødselsår.
*Ove Gjerløw Meyer (1742–1790), norsk forfatter, stifter av Det Norske Selskab
*Olaf Gjerløw (1885–1949), norsk journalist og forfatter, redaktør i Morgenbladet 1921–1943
*Oda Gjerløv, dansk pianist, sanger og filmskuespiller
*Lilli Gjerløw (1910–1998), norsk arkivar og liturgihistoriker
*Ole Gjerløw-Knudsen (1930–), dansk møbeldesigner
*Olaf Gjerløw Aasland (1944–), norsk professor og lege
*Berit Øksnes Gjerløw (1959–), norsk prest og statssekretær i Kultur- og kirkedepartementet i 2001

### Oppdiktede personer
*Baronesse Gjerløv, spilt av Ghita Nørby i den danske filmen *Grev Axel* fra 2001.
## Slektstre
Gjerløw-slekter fra gården Gjerlå, (utt: [jerlao]), Gnr 7, Aurland i Sogn. Gardsnavnet har usikkert opphav og betydning. Generelt for fornavn i Aurland gjelder at navnene Ragnvald og Rognald  kan være benyttet omhverandre, gjerne av navnets innehaver også. Tilsvarende gjelder for Per/Peder, Torgeir/Torger og Ola/Ole/Olav/Olaf. Garden Gjerlå hadde to gardsbruk i den perioden slektstreet omfatter. 

Både Jens Larsen og Atle Torgersen er kommet fra andre gardsbruk i Aurland og ser ikke ut til å være i familie. Anne Marie Ohnstad og Unni Marie Ohnstad kommer også fra andre gardsbruk, men er kusiner.

Gnr/bnr: 7/1 "Klokkargarden". (Hele gårdsbruket ble på 1960-tallet lagt ut til boligfelt. )
*Jens Larsen Gjerløw (1804-1870) bonde og kirkesanger (klokker), gift 1835 med Anne Marie Nitter Olsdatter Ohnstad (1811-1898).  I 1865 bofast på Gjerlå i Aurland.
**Jens Andreas Gjerløw (1840-1893), gift med Anna Aalholm, Bosted: Arendal
**Lars Jensen Gjerløw (1843-1936), gift med Ingeborg Guttormsdatter Fretheim (1856-1951), Bosted: Vik i Sogn
**Ole Ohnstad Jensen Gjerløw (1845–1932) født i Aurland, misjonær og sogneprest, gift med  Agnethe Hermine (Mina) Brun (1854–1936) fra Aurland, Bosted: Fredrikstad.
***Inger Gjerløw (1879) gift 1899 med Einar Berg (1872), kjøpmann i Svolvær Haakon Gjerløw (1882), redaktør i Fredrikstad. Gift 1914 med Borghild Gurine Johnsen (1888)
***Jens Olaf Gjerløw (1885–1949) født i Stavanger, ble redaktør i Morgenbladet 1929–1949.  Gift 1914–1920 med misjonærdattera Gretchen Scheen (1890–1981) og 1924 med  Dagmar Helene Jæger (1889–1979), dattera til forfatteren Henrik Jæger
****Ann Mari Gjerløw (1915-2008) stortingspolitiker (H), gift med legen Arne Jacob Aasland (1913–1985)
*****Tora Aasland (1942) sosiolog, stortingsrepresentant, fylkesmann i Rogaland og statsråd (SV)
*****Olaf Gjerløw Aasland (1944), lege, professor i medisinsk etikk
*****Dag Gjerløw Aasland (1950), landbruksprofessor ved Universitetet i Agder
**Mons Klingenberg Jensen Gjerløw (1850–1936) redaktør for Bratsbergs Amtstidende, Fremskridt og Kikut. Gift 1895 i Skien med Sophie Borchgrevink (1871–1840)
**Ragnvald Gjerløw (1853–1936) domprost i Stavanger, gift 1870 med Inger Laurina (Laura) Flood (1862-1948)
**John Jenssøn Gjerløw (1856–1915) sogneprest gift med Agnes Christine Boye (1873) fra Arendal.
***Lilli Gjerløw (1910–1998) dr.philos, arkivar, gift 1946–49 med filologen Albert Lange Fliflet (1908–2001)

Gnr/bnr 7/2 :
*Atle Torgersen Gjerløw (1814–1885) bonde i Gjerlå, gift med Unni Marie Jonsdatter Ohnstad (1817-1911) fra Høydalen i Aurland. Atle Torgersen kom fra Kvam i Aurland og kjøpte gardsbruket.
**Gjertrud Atlesdatter Gjerløw (1845-1914), gift med Mons Paulsen Skahjem (1836-1916), Bosted: Engesæter, Leikanger i Sogn.
**John Atlesen Gjerløw (1847-1913), gift med Clara Mickelsen (1857-1881). gift deretter med Bertha Bell (1862-1932), Bosted: Carthage, South Dakota.
**Torger Atlesen Gjerløw (1849-1924) bonde i Høydalen, gift 1877 med Brita Botolvsdatter Underdal (1857-1936). Bosted: Høydalen, Aurland 
**Kari Atlesdatter Gjerløw (1850-1895) gift 1884 med Torger Ingvardsen Kvam (1852-1937) bonde i Kvam. Bosted: Kvam, Aurland
**Anna Atlesdatter Gjerløw (1854-1941) gift 1879 med Torstein Pedersen Wangen (1855-1917) landhandler, Bosted: Vangen, Aurland
**Rognald Atlesen Gjerløw (1857-1929) handelsreisende (tekstiler) gift 1880 med Valborg Hansdatter Brun (1863-1952). Bosted: Trondheim
***Unni Brun Gjerløw (1898–1990) født i Trondheim, gift med Mathias Greve Ræder (1891–1982), kjemiprofessor ved NTH, sønn av Anton Henrik Ræder. Se Ræder (slekt)  
**Tolleiv Atlesen Gjerløw (1859-1934) bonde i Gjerlå  gift 1885 med Ingeborg Sjursdatter Loven (1865-1939). Bosted: Gjerlå, Aurland Etterkommere driver garden i dag (2017).

## Referanser


## Eksterne lenker
* Norske Gaardnavne – Gårder som starter på Gjerl-